Ի ապացույց ներկայացվածի․ Չնայած սննդային հավելումներում էֆեդրինի, արիստոլոխաթթվի, և մարդկային պլացենտայի օգտագործման արգելված լինելուն, 2007թ. ՊԴՎ-ն իր կայքում տեղադրել է մի ֆիրմայի այդ բաղադրիչները պարունակող 12 անուն սննդային հավելումների հետկանչի հայտարարությունը (38): Բայց չէ՞, որ էֆեդրին ալկալոիդներն արգելվել էին դեռևս 2004թ. (39), իսկ արիստոլոխաթթվի խիստ վնասակար լինելու մասին հայտարությունները հրապարակվել էին և 2000թ. և 2001թ., և չնայած այս նախազգուշական միջոցներին այդ տոքսիկ նյութերով հավելումները հայտնվել էին և դեռ հայտնվում են վաճառքում: Սա ընդամենը նշանակում է, որ ԱՄՆ-ը սննդային հավելումների ոլորտի վերահսկման և կարգավորման աններելիորեն սխալ մոտեցում է որդեգրել, հավասարեցնելով դրանք պարենին, այլ ոչ թե դեղերին, և սննդային հավելումների շուկայում հայտնվելուց հետո միայն ՊԴՎ կարող է ուսումնասիրել դրանց վտանգավորության հարցը։